Igapäevast puhkeaega reguleerib Töölepingu seaduse § 51. Kõiki seaduse punkte arvestades on 24-tunnise valve järgselt ettenähtud minimaalne puhkeaeg 22 tundi. 16-tunnise valve järgselt on minimaalne puhkeaeg 14 tundi. Nimetatud nõudmised kehtivad ainult ühe tööandja juures töötades. Kui teete tööd erinevate tööandjate juures - näiteks, olete residentuuritsüklis ühes asutuses ning valveid teete teises asutuses, siis ei saa residentuuribaasilt nõuda vaba aega nende valvete järgselt, mida tegite teise tööandja juures. Erinev tööandja tähendab erinevat asutust - kui valvetöö ja residentuuritsüklid toimuvad samas haiglas, kuid erinevates kliinikutes/osakondades, siis sellisel juhul kehtib Töölepingu seaduse § 51 - teil on õigus pärast valvet koju minna.